2023.4.5.
HU
Az Európai Unió Hivatalos Lapja
L 97/3
(11)
Ezt a rendeletet 2024. szeptember 1-jétől kell alkalmazni, hogy egybeessen a tagállamokban a nemzeti számlák harmonizált referenciaértékeinek felülvizsgálatára vonatkozóan elfogadott ütemezéssel.
Ez nem akadályozza meg a tagállamokat abban, hogy statisztikáikat már az általános alkalmazás e kezdőnapja előtt a módosított mellékleteknek megfelelően állítsák össze.
Annak érdekében, hogy elegendő idő álljon rendelkezésre az új adattovábbítási követelményekhez való alkalmazkodásra, a strukturális információkra vonatkozó metaadatok továbbítására vonatkozó új kötelezettségeket 2025. szeptember 1-jétől kell alkalmazni, jóllehet az említett metaadatok önkéntes alapon már az említett időpont előtt továbbíthatók.
(12)
A Covid19-válság társadalmi és gazdasági hatásának enyhítése, valamint a tagállamok gazdasági és társadalmi struktúrái rezilienciájának erősítése érdekében az Unió jelentős kezdeményezéseket tett, így különösen létrehozta a NextGenerationEU-t és az (EU) 2021/241 európai parlamenti és tanácsi rendelettel (18) a Helyreállítási és Rezilienci­ aépítési Eszközt.
Mindezek alapján az uniós statisztikáknak megfelelően tükrözniük kell az Unió intézményeinek és szerveinek statisztikai számláit.
Ezért szakértői munkára van szükség egy olyan megbízható módszertan kidolgozása céljából, amely alapján a Bizottság (Eurostat) összeállíthatja és közzéteheti a statisztikai számlákat, beleértve az ESA 2010 szerinti nettó hitelnyújtást / nettó hitelfelvételt és a fennálló maastrichti adósságkötele­ zettségeket.
A Bizottságnak (Eurostat) 2024.
március 31-ig jelentést kell benyújtania az Európai Parlamentnek és a Tanácsnak az e tekintetben elért előrehaladásról.
(13)
Mivel e rendelet célját, nevezetesen olyan közös statisztikai szabványok létrehozását, amelyek az általános uniós szintű összehasonlíthatóság megvalósítása érdekében lehetővé teszik harmonizált nemzeti számlaadatok előállítását, a tagállamok nem tudják kielégítően megvalósítani, az Unió szintjén azonban annak terjedelme vagy hatásai miatt e cél jobban megvalósítható, az Unió intézkedéseket hozhat a szubszidiaritásnak az Európai Unióról szóló szerződés 5. cikkében foglalt elvével összhangban.
Az arányosságnak az említett cikkben foglalt elvével összhangban ez a rendelet nem lépi túl az e cél eléréséhez szükséges mértéket.
(14)
Az információs és kommunikációs technológiai berendezésekre vonatkozó adatok elengedhetetlenek az elemzés és a szakpolitikai döntéshozatal támogatásához a digitalizációval és a – versenyképesség megerősítését és az új technológiák továbbfejlesztését célzó – európai zöld megállapodással kapcsolatos kiemelt szakpolitikák összefüggésében.
Hasonlóképpen az épületek és építmények alatt húzódó földterületekre vonatkozó adatok fontosak a beruházások és a vagyon uniós szintű elemzéséhez.
A Bizottságnak (Eurostat) és a nemzeti statisztikai hatóságoknak folytatniuk kell az e területen az elmúlt években végzett módszertani munkát annak érdekében, hogy a nemzeti és regionális számlák európai rendszerének jövőbeli felülvizsgálata keretében részletesebb adatok álljanak rendelkezésre.
(15)
A globalizáció, a zöld és digitális átállás és a nemzeti számlák közötti kölcsönhatás figyelembevétele érdekében időszakos frissítésekre van szükség annak érdekében, hogy a döntéshozók rendelkezzenek a szükséges adatokkal és ismeretekkel a versenyképesség, a pénzügyi stabilitás, a költségvetési reziliencia, a rendezett államháztartás és a méltányos adópolitika biztosításához.
Ezenkívül az ENSZ Statisztikai Bizottsága már az 51. ülésszakán felkérte a nemzeti számlákkal foglalkozó titkárságközi munkacsoportot, hogy dolgozzon ki ütemtervet a nemzeti számlák 2008-as rendszerének felülvizsgálatára.
A nemzeti számlák rendszerének felülvizsgált változatát az ENSZ Statisztikai Bizottsága a tervek szerint 2025-ben fogadja el.
(16)
A nemzeti számlák 2008-as rendszeréről szóló nemzetközi kézikönyvek frissítésére is szükség van, különösen a jólét és a fenntarthatóság szempontjából, mivel a lakosság gazdasági jólétét befolyásoló tevékenységek jelentős részére a termelés keretein kívül kerül sor.
(17)
A nemzeti számlák 2008-as rendszerének 2025-ben esedékes felülvizsgálata lehetőséget nyújt majd a nemzetközileg elfogadott fogalmak, fogalommeghatározások, osztályozások és számviteli szabályok frissítésére az éghajlatvál­ tozással, a biztonsággal, az egyenlőtlenséggel, a fenntarthatósággal és a jóléttel kapcsolatos globális kihívások kezelése érdekében, és alapvető szerepet fog játszani a politikai döntéshozók abban való támogatásában, hogy megalapozott döntéseket hozzanak a gazdasági, társadalmi és területi kohézió előmozdítása, a társadalmi és a nemek közötti egyenlőtlenségek csökkentése, valamint a zöld és digitális átállás felgyorsítása érdekében.
A Bizottságnak ezért rendszeresen biztosítania kell a nemzeti számlák 2008-as rendszerének felülvizsgálatához szükséges információkat, és a felülvizsgálat 2025-re tervezett lezárása előtt tárgyalnia kell róla az Európai Parlamenttel és a Tanáccsal.
(18)
Konzultációra került sor az Európai Statisztikai Rendszer Bizottságával,
(18) Az Európai Parlament és a Tanács (EU) 2021/241 rendelete (2021. február 12.) a Helyreállítási és Rezilienciaépítési Eszköz létrehozásáról (HL L 57., 2021.2.18., 17. o.).